### Resumé

Med forbehold for byrådets godkendelse af stand-alone-model som fremtidig selskabsmodel inden for affalds- og ressourceområdet den 13. december 2023 forelægges som supplement forslag til hensigtserklæring mellem Kolding Kommune, Middelfart Kommune og Vejle Kommune til godkendelse. Hensigtserklæringen udtrykker de tre kommuners intention om at undersøge mulighederne for et øget samarbejde, hvor det kan findes hensigtsmæssigt og værdiskabende for alle parter.

### Sagsfremstilling

Byrådet skal på mødet den 13. december 2023 tage stilling til den fremtidige selskabsmodel på affalds- og ressourceområdet. Anbefalingen fra Klima-, Natur- og Miljøudvalget den 20. november 2023 er, at stand-alone-modellen godkendes med henblik på at understøttede de besluttede principper og vision for fremtidens affalds- og ressourceområde.

Som et supplement til stand-alone-modellen er muligheden og interessen for et øget samarbejde på tværs af kommuner indledningsvist overordnet afdækket.

På tværs af Kolding Kommune, Middelfart Kommune og Vejle Kommune er der således udarbejdet forslag til hensigtserklæring, hvor de tre kommuner skitserer rammerne for et fremtidigt samarbejde, og som udtrykker de tre kommuners intention om at undersøge mulighederne for et øget samarbejde, hvor det kan findes hensigtsmæssigt og værdiskabende for alle parter. Forslag til hensigtserklæring fremgår som bilag.

Middelfart Kommune, Kolding Kommune og Vejle Kommune og er enige om, at der i fremtiden fortsat skal være rig mulighed for at sætte et stort lokalpolitisk aftryk og fastholde et stort lokalpolitisk råderum i tre selvstændige selskaber. Et fremtidigt samarbejde skal derfor i udgangspunktet ske inden for denne ramme.

Nogle af de overordnede emner hvor der evt. vil kunne være tale om værdiskabende samarbejder kunne være:
•    Grøn omstilling og cirkulær økonomi
•    Administration
•    Udbud
•    Kommunikation og inddragelse

### Økonomi

Ikke relevant.

### Klima og resiliensvurdering

Ikke relevant.

### Sagens videre forløb

Sagen skal tillige behandles i Økonomiudvalg og Byrådet.

### Historik

#### Teknik og Miljødirektøren indstiller, den 11. december 2023, punkt 203:

**at** udvalget anbefaler overfor Økonomiudvalg og byrådet, at forslag til hensigtserklæring godkendes med forbehold for byrådets godkendelse af selskabsmodel den 13. december 2023.

#### Beslutning fra Klima, Natur- og Miljøudvalget, den 11. december 2023, punkt 203:

Anbefalet.

Elin Poulsen var fraværende.

#### Beslutning fra Økonomiudvalget, den 8. januar 2024, punkt 25:

Anbefales.

### Beslutning

Godkendt.